b'\n_START_ARTICLE_\nKampung Changkat Ibol\n_START_SECTION_\nTempat beribadat\n_START_PARAGRAPH_\nKampung Changkat Ibol ini mempunyai satu masjid yang menyatukan semua penduduk dari kampung-kampung yang berdekatan yang diberi nama Masjid Al-Ahmadi (Nama diambil sempena nama tokoh ilmuan yang lahir dari kampung ini iaitu Ustaz Ahmad (beliau banyak mengajar ilmu menerusi pengajian-pengajian di madrasah dan pondok-pondok pada suatu ketika dahulu dan juga melahirkan anak-anak yang tidak kurang hebatnya).\n_START_SECTION_\nKampung Yang Hidup\n_START_PARAGRAPH_\nKampung Changkat Ibul adalah sebuah kampung yang bergerak sebagai pusat tumpuan. Titik tumpuan utama adalah terletak di kawasan Masjid Al-Ahmadi yang mana di kawasan ini mempunyai kedai-kedai runcit, pasar sayur dan ikan, lokasi pasar pagi, sekolah dan sebagainya. Rata-rata penduduk di kawasan Kampung Changkat Ibol dan kampung sekitar tidak perlu bersusah payah untuk ke pekan berdekatan untuk membeli barangan basah (ikan,sayur dan sebagainya). Semua keperluan runcit boleh didapati dengan mudah di sini.\n_START_SECTION_\nPoskod\n_START_PARAGRAPH_\nPoskod yang digunakan di Kampung Changkat Ibol, Changkat Jering, Perak adalah 34850.'